
Fordított kapcsolatok: az ekphraszisz és a detektív séma Roberto Bolano Estrella distante című kisregényében.

Dolgozatom célja, hogy Roberto Bolaño kisregényében, az eddig tanulmányokat és a mű kontextusát figyelembe véve, megpróbáljam felfejteni az alapvető narratív eljárásokat. A kiindulópont a Kertész Imre által megfogalmazott elképzelés, mely szerint a fikció egyik lehetséges szerepe az, hogy részt vegyen a történelmi események értelmezésében. A kisregény töredezett szerkezete ugyanakkor nem mutat semmilyen egységes narratíva felé. A regény során adott hivatkozásokat, kijelentéseket a narrátor rögtön törli is, lehetetlenné téve akár csak egyetlen történet befejezését, egységességét is.Megvizsgálva a megjelenő fotókat, a valós referenciákat, a detektív sémát és a titokképzés mindent behálózó eljárását minden jel arra mutat, hogy a lényeg a narrátorban keresendő. Ily módon az interpretáció aktusa az, még akkor is ha megoldás nélkül marad, ami a lényegi tengelyt alkotja.



